11/05/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 15 de abril de 2016 pola que se somete a información pública a petición de autorización administrativa previa de construcción e a declaración de utilidade pública, en concreto, dunha instalación eléctrica en Narón (IN407A 2016/263-1)

Resolución do 15 de abril de 2016, da Xefatura Territorial da Coruña, pola que se somete a información pública a petición de autorización administrativa previa, de construcción e a declaración de utilidade pública, en concreto, dunha instalación eléctrica no concello de Narón (expediente IN407A 2016/263-1). Expte.: IN407A 2016/263-1 Solicitante: Unión Fenosa Distribución, S. A. Denominación: LMTS, CTC, RBT Vilar-O Couto. Concello: Narón. Características técnicas: Liña eléctrica de media tensión subterránea a CT Vilar-O Couto, a 15 kV, cunha lonxitude de 40 m, coa orixe en empalmes a realizar na LMTS CRN-709, no tramo entre o CT Urbanización O Couto (expediente 109/99) e o CT Gándara n.º 1 (expediente 50330), condutor tipo RHZ1-12/20 kV-1x240 Al, e final no CT Vilar-O Couto (proxectado). Centro de transformación prefabricado Vilar-O Couto, cunha potencia de 160 kVA e unha relación de transformación de 15000/400-230 V. Rede de baixa tensión subterránea do CT Vilar-O Couto (proxectado), cuha lonxitude de 289 m, coa orixe no CTC Vilar-O Couto (proxectado), condutor tipo XZ1. Liña de baixa tensión aérea do CT Vilar-O Couto (proxectado), cunha lonxitude de 823 m (9 apoios proxectados), coa orixe nas conexións coas saídas da RBTS proxectadas, condutores tipo RZ e apoios de formigón. Lexislación de aplicación: Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). Lei 24/2013, do 26 de decembro, do sector eléctrico (BOE núm.310, do 27/12/2013). Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). Resolución do 19 de febreiro de 2014, pola que se aproba o procedemento de autorización administrativa de construcción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Lei do 16 de decembro de 1954, sobre expropiación forzosa (BOE núm.351, do 17/12/1954). Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figuran no anexo que acompaña a esta resolución. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ó da última publicación desta resolución. A Coruña, 15 de abril de 2016. Isidoro Martínez Arca Xefe territorial da Coruña ANEXO Expte.: IN407A 2016/263-1 Solicitante: Unión Fenosa Distribución, S. A. Denominación: LMTS, CTC, RBT Vilar-O Couto. Concello: Narón. Relación de propietarios, bens e dereitos afectados: